
Bara durii haadha arraafi abbaa warraatu turan.

Haati warraafi abbaan warraa lamaanuu gowwaa turan.

Yeroo dheeraa erga waliin jiraatanii booda daa’ima tokko argatan.

Daa’ima argachuu isaaniitti waan gammadaniif, gammachuu isaanii ibsachuuf mana maatii haadha warraa dhaqan.

Abbaan warraas akka haati warraa isaa daa’ima deesse itti hime.

Barcuma kennaniifii akka taa’an godhan.

Soddaatiin isaas “Nama loon isiniif tiksu argattankaa,” ittiin jette.

Dhadhaa kenniteefii isaanis gammadaa gara mana isaaniitti qajeelan.

Karaarrattis lafa rooba dhabee babbaqaqe tokko arganii dhadhaa sanaan gooduutti ka’e.

Dhadhichis jalaa dhume.

Yeroo mana gahan haati  warraa isaa dhadhaa haati ishee isaaniif kennite akka fidu gaafatte.

Lafti keenya sun babbaqaqee isaan goodaa akka ture itti hime.

Haati warraas gaarii goote

jettee calliste.

Achiin booda, abbaan warraa daa’ima keenyaaf dhiyaana kenniif loon tiksuuf haa bobba’uu jedhe.

Haati warraas dhiyaana itti kennite.

Daa’imnis nyaachuu dideennaan nyaata diddu tika diddaa jette.

Daa’imas eegee qotiyyootti hidhee bobbaase.

Qotiyyoon lafarraa harkisaa ooleetii harki qofti irra citee eegee qotiyyootti hidhamee dhufe.

Abbaan isaas, Intaloo mucaankee dhiyaana naaf ergaa jechuu isaati fakkata harka isa qofa ergate,” jedheen.

Abbaan qaama muca isaarraa citee hafee barbaaduu deemee argate.

Daa’imni dubbachuu didnaan gara haadhaa fidee waan arge hunda itti hime.

Haati warraas warra badoo akkasii badaa ittiin jette.

Abbaan warraas, “ka’i nibadna galaa nuuf qopheessi,” jedheen

Galaa qabatanii baduuf deeman.

Haati warraas bishaan waraabuuf garbichatti seentee osoo hindhufiin turte.

Innis dhagaa itti darbatee dhiigni ishee olbaanaan barbareen argadhe jedhee itti lixee bade jedhama.

Kitaabnii deggarsaa kun dandeetii dubbisuu daa’immanii guddisuuf ‘World Vision Ethiopia’, Ministeera Barnoota fi Biroo Barnoota Oroomiyaa waliin ta’uun kan qophaa’e dha.

Seenaan barreeffamees umurii daa’immanii kan jidduu galeeffatee, keessaa deebii kitaaba Afaan dhaloota fi seeraa Afaanii eeguun beektotaa Afaaniin qophaa’e.

Kitaabiichii barnoota daree Afaan dhaloota baratan waliin hariiroo waan qabuuf dandeettii dubbisuu daa’immanii haalaan guddisaa jedhame ammanamee kan maxxanfamedha.

Qopheessitoota: Abdiisaa Ganatii, Dastaa Taaddagaa, Barnaabaas Dabaaloo

Gulaala: Adduunyaa Barkeessaa

Ogeessaa Fakkii: Efireem Baayisaa

Dizaayinaarii: Assagid Sanbuu, Maskaaram Isheetuu

Qindeessa: Bayyana Barraasaa

